stanford-oval/wikipedia huggingface dataset:
Nivalan helluntaiseurakunta

| Nivalan helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1951
Pastori:  Mikko Autio
Pääkirkko:  Lisäkuja 1 85500 Nivala
TV:  TV7
Aiheesta muualla
Sivusto
Infobox OKNimi-testi OK: 
Nivalan helluntaiseurakunta on Nivalassa toimiva helluntaiseurakunta. Seurakunta on perustettu vuonna 1951. Seurakunnan toimitilat sijaitsevat Nivalan keskustassa Lisäkujalla. Seurakunnan pastorina toimii Mikko Autio.
Seurakunnan toimintamuotoihin kuuluvat jumalanpalvelukset, senioripiiri, työttömien ja eläkeläisten ruokailutoiminta, nuorten yökahvila, raamattukoulu sekä konsertit. Seurakunta tekee myös lähetystyötä Espanjassa.
Seurakunnan tilaisuuksia lähetetään muun muassa TV7:n televisio- ja verkkokanavilla.
New Hanoverin piirikunta

New Hanoverin piirikunta (engl. New Hanover County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli arvion mukaan 236 690 vuonna 2020. Piirikunnan hallintokeskus on Wilmingtonin kaupunki. Piirikunta on perustettu vuonna 1729.
Kuvia piirikunnasta

Carolina Beachin rantaa.
New Hanoverin piirikunnan oikeustalo Wilmingtonissa.
Aiheesta muualla

Kuvia tai muita tiedostoja aiheesta New Hanoverin piirikunta Wikimedia Commonsissa
Nicky Hunt

| 0 | 1 | 2 |
| --- | --- | --- |

Henkilötiedot
Koko nimi: Nicholas Brett Hunt
Syntymäaika: 3. syyskuuta 1983
Syntymäpaikka: Westhoughton, Englanti
Pelipaikka: oikea laitapuolustaja
Pituus: 185 senttimetriä
Seura
Seura: Bolton Wanderers
Pelinumero: 2
Seurat
| Vuodet | Seura | O (M) |
| 2000- | Bolton Wanderers | 114 (1) |
Maajoukkue
| 2004-2005 | Englanti U21 | 10 (0) |
 Seurajoukkueuran tilastot kattavat vain kansalliset sarjat, päivitetty 12. maaliskuuta 2006.  Maajoukkueuran tilastot päivitetty 18. toukokuuta 2007.
Nicholas "Nicky" Hunt (s. 3. syyskuuta 1983 Westhoughton, Englanti) on englantilainen jalkapalloilija, joka edustaa Englannin Valioliigassa pelaavaa Bolton Wanderersia. Hän on pelipaikaltaan oikea laitapakki.
Hunt debytoi Boltonin paidassa 1. divisioonan kauden 2000/01 päätösottelussa Sheffield Unitedia. Bolton oli jo varmistanut nousunsa Valioliigaan ennen päätöskierrosta. Hunt joutui odottamaan läpimurtoaan avauskokoonpanon miehenä, kunnes kaudella 2003/04 hänestä tuli puolustuksen avainpelaaja. Valioliiga-debyyttinsä hän pelasi 16. elokuuta 2003 ottelussa Manchester Unitedia vastaan.
Maajoukkuetasolla Hunt on edustanut Englantia alle 21-vuotiaiden maajoukkueessa 10 kertaa.
Yhteensä

Huntin profiili soccerbase.comissa
Nicolai Wergeland

Kirkkoherra Nicolai Wergeland
Nicolai Wergeland (Niels Lassesen, 9. marraskuuta 1780 Hosanger, Norja – 1848 Eidsvoll, Norja) oli norjalainen teologi, kirjoittaja ja poliitikko. Hän oli Eidsvollin kansalliskokouksen yksi 14 pappisosanottajasta ja hän näytteli merkittävää roolia Norjan perustuslain muokkaamisessa.
Tausta

Wergelandin suku on peräisin Verklandin maatilalta Gulenista, Sognin ja Fjordanen läänistä. Ensimmäinen Wergeland-nimeä käyttänyt henkilö oli talonpoika Nils Olson Verkland (1717–1792), joka omaksui Wergeland-muodon ollessaan sotilaspalveluksessa Kööpenhaminassa, koska tanskalaiset upseerit eivät osanneet ääntää hänen alkuperäistä nimeään. 16 vuoden sotilaspalveluksensa jälkeen hän palasi Bergeniin ja rupesi kauppiaaksi.
Eräs Nils Olsonin sukulaisista oli Nicolai Wergelandin isä, lukkari Halvor Lassesen Hosangerista, joka muutti myöhemmin perheineen Bergeniin. Eräs Halvorin pojista oli kastettu Niels Lasseseniksi, mutta tämä ei ilmeisesti pitänyt saamastaan nimestä, joten hän omaksui isosetänsä Wergeland-sukunimen ja muutti etunimensä Nicolaiksi.
Teoksia

Mnemosyne : et Forsøg paa at besvare den af Det kongl. Selskab for Norges Vel fremsatte Opgave om et Universitet i Norge : et Priisskrift Wergeland, 1811
Udkast til Grundlov for Kongeriget Norge paa Rigsforsamlingen paa Eidsvold 1814
Bemærkninger over skriftet : "En sandfærdig beretning om Danmarks politiske forbrydelser imod kongeriget Norge fra 995 til 1814. En historisk skisse Falsen, Christian Magnus, 1817
Retfærdig Bedømmelse af Henrik Wergelands Poesi og Karakteer : en æsthetisk-polemisk Afhandling foranlediget ved J.S. Welhavens uefterrettelige Kritik i Skriftet "H. Wergelands Digtekunst og Polemik", 1833 (uud. julkaistu 1995)
Lærebog i den Evangelisk-Luthersk Christelige Religion : efter Luthers Katechismus og Pontoppidans Forklaring 1836
Tanker og Bekjendelser, 1848
Naurettavaa?

| ”Naurettavaa?” Rehtorit |
| --- | --- | --- |

Singlen tiedot
 Albumilta: Hiljaa!
 Äänitetty : 7.–8. huhtikuuta 2001 Sound Supreme, Hämeenlinna
 Julkaistu: kesäkuu 2001
 Formaatti: CDS
 Tyylilaji: ramopunk
 Kesto: 08.26
 Levy-yhtiö: Hiljaiset Levyt
Rehtoreiden muut singlet
| ”Perjantain ja maanantain välinen yö” 2001 | ”Naurettavaa?” 2001 | ”Kolmen tonnin esteet” 2002 |
Naurettavaa? on ramopunk-yhtye Rehtoreiden single, joka julkaistiin kesäkuussa 2001 levymerkillä Hiljaiset Levyt. Singlen kappaleet julkaistiin myöhemmin uudelleen yhtyeen vuonna 2002 julkaisemalla toisella studioalbumilla Hiljaa!.
Kappaleet

Naurettavaa? – 3.41 (Single mix)
Aikaa on todella vähän – 2.43
Maailman huonoin TV – 2.02
Kokoonpano

Kuraattori Kurki – laulu
Rehtori Heko – kitara, taustalaulu
Rehtori Reponen Jr. – kitara, kosketinsoitin, taustalaulu
Rehtori Mikkola – bassokitara, taustalaulu
Artsi – rummut, taustalaulu, tamburiini
Aiheesta muualla

finnmusic.net
Ny

Ny tarkoittaa seuraavia asioita:
njandža, ISO 639-1 -koodi ny, kieli
Air Iceland, IATA-koodi NY, lentoyhtiö
New York, postilyhenne NY, Yhdysvaltain osavaltio
joskus myös New Yorkin kaupunki (yleisemmin NYC)
NY, Nuori Yrittäjyys ry
ny, unkarin aakkosten kirjain.
ny, nyy, kreikkalainen kirjain
Ny, sukunimenä:
Eric Ny (1909–1945), ruotsalainen keskimatkojen juoksija
Pauli Ny (1940–2016), suomalainen pikajuoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ny”, voi hakea sivunnimihaulla, laajalla sivunnimihaulla tai tekstihaulla.
New Found Power

| New Found Power Damageplan |
| --- | --- | --- |

Studioalbumin tiedot
 Äänitetty : 20. elokuuta 2003 - 5. tammikuuta 2004, Dallas, Teksas
 Julkaistu: 10. helmikuuta 2004
 Tuottaja(t): Vinnie Paul ja Dimebag Darrell; apuna Sterling Winfield and Patrick Lachman
 Tyylilaji: groove metal, heavy metal
 Kesto: 61.49
 Levy-yhtiö: Elektra Records
New Found Power on groove metal -yhtye Damageplanin vuonna 2004 julkaistu debyyttialbumi.
Kappaleet

Wake Up – 4.29
Breathing New Life – 3.49
New Found Power – 3.25
Pride – 4.17
Fuck You – 3.09 (featuring Corey Taylor)
Reborn – 4.02 (featuring Zakk Wylde)
Explode – 3.13
Save Me – 3.36
Cold Blooded – 4.57
Crawl – 5.30
Blink of an Eye – 4.19
Blunt Force Trauma – 4.57
Moment of Truth – 6.51
Soul Bleed – 5.13 (featuring Zakk Wylde)
Japanin bonusraita
Ashes to Ashes – 5.06 (featuring Jerry Cantrell)
Kokoonpano

Patrick Lachman − laulu
Dimebag Darrell − kitarat
Bob Zilla − basso
Vinnie Paul − rummut
Arvostelut

AllMusic:
Imperiumi: 7½/10
Soundi:
Aiheesta muualla

New Found Power Discogsissa. (englanniksi)
Albumi New Found Power Encyclopaedia Metallum -sivustolla (englanniksi)
Nordic Innovation

Nordic Innovation (vuoteen 2011 saakka Pohjoismainen innovaatiokeskus) on Pohjoismaiden ministerineuvoston yhteistyöorganisaatio, jonka tavoitteena on edistää pohjoismaisten yritysten innovaatioita ja rajat ylittävää yhteistyötä ja kaupankäyntiä. Se on jatkumoa vuonna 1973 perustetulle pohjoismaiselle teollisuusrahastolle.
Organisaation tarkoituksena on auttaa yrityksiä saamaan innovaatiotukea muissa maissa ja siten kehittää Pohjoismaiden roolia hyvin toimivana sisäisenä markkinana ja rajattomana alueena, jossa ei esiinny kansojen välisiä esteitä pätevyyden, ideoiden, ihmisten tai tuotteiden vapaalle liikkuvuudelle.
Aiheesta muualla

Nordic Innovationin verkkosivu (Arkistoitu – Internet Archive)
Nissan Cima

| Nissan Cima |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  1988–2010 2012—
Muut nimet:  Infiniti Q45 (1996–2006) Mitsubishi Dignity Infiniti Q70L
Korimalli:  4-ovinen sedan
Luokka:  F-segmentti
Nissan Cima on japanilaisen Nissanin valmistama iso ja ylellinen sedan-korimallinen auto. Cima on merkin lippulaivamalli. Autoa valmistetaan Tochigissa.
Nissan Cimaa myydään vain Japanissa.
Sukupolvet

Ensimmäinen sukupolvi
Toinen sukupolvi
Kolmas sukupolvi
Neljäs sukupolvi
Viides sukupolvi
Narain Karthikeyan

| Narain Karthikeyan> குமார் ராம் நாராயண் கார்த்திகேயன் |
| --- | --- |
 Narain Karthikeyan Malesian GP:ssä kaudella 2011.
Henkilötiedot
Syntynyt: 14. tammikuuta 1977 (ikä 47) Coimbatore, Tamil Nadu, Intia
Kansalaisuus:   Intia
Formula 1 -ura
Aktiivivuodet:  2005, 2011–2012
Talli(t):  Jordan (2005) HRT (2011–2012)
Kilpailuja:  48 (46 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  5
Ensimmäinen kilpailu:  Australian GP 2005
Viimeinen kilpailu:  Brasilian GP 2012
Aiheesta muualla
www.narainracing.com
Kumar Ram Narain Karthikeyan (tamiliksi குமார் ராம் நாராயண் கார்த்திகேயன், Kumār Rām Nārāyaṇ Kārttikēyaṉ; s. 14. tammikuuta 1977 Coimbatore, Tamil Nadu, Intia) on intialainen autourheilija.
Karthikeyanista tuli maansa ensimmäinen Formula 1 -kuljettaja, kun hän osallistui sarjaan Jordan-tallissa kaudella 2005. Sen jälkeen hän toimi Williamsin testikuljettajana kausien 2006–2007 aikana.
Varhainen ura

Karthikeyan sai innostuksensa autourheilusta isältään, joka oli intialainen rallimestari. Karthikeyanin oma ura alkoi loistavasti: hän otti palkintosijan ensimmäisessään Formula Maruti -sarjan osakilpailussa. Tämän jälkeen hän meni Elf Winfieldin kilpa-ajokouluun Ranskaan. Hänen kykyjensä takia hänestä tuli Elfin tallin ajaja Formula Renault'iin 1992. Seuraavaksi vuodeksi Karthikeyan palasi Intiaan Formula Marutiin. Samalla hän ajoi Formula Vauxhall Junioria Isossa-Britanniassa, josta hän sai kokemusta Euroopan kilparadoista.
1994 Karthikeyan palasi Isoon-Britanniaan ajamaan Formula Ford Zetec -sarjaa. Kauden kohokohdaksi nousi palkintosija Portugalin GP:ssä. Samana vuonna hän osallistui myös Britannian Formula Ford talvisarjaan, jonka hän voitti ollen näin ensimmäinen intialainen, joka on voittanut jonkin moottoriurheilusarjan Euroopan mestaruuden. 1995 Karthikeyan osallistui Formula Asiassa vain neljään osakilpailuun, mutta saavutti Malesiassa toisen sijan. 1996 hän ajoi täyden kauden sarjassa ja oli jälleen ensimmäinen intialaismestari.
Karthikeyan muutti takaisin Isoon-Britanniaan 1997 osallistuakseen Formula Opel -sarjaan. Hän ajoi paalulle ensimmäisessä kilpailussaan, ja sijoittui sarjassa kuudenneksi. 1998 hän ajoi Britannian Formula 3:ssa Carlin Motorsport -tallissa. Kaudesta hän ajoi kymmenen osakilpailua, joista hän sijoittui kahdessa viimeisessä kilpailussa kolmanneksi. Seuraavat kaksi kautta hän jatkoi sarjassa, ja oli pisteissä kuudes 1999 ja neljäs 2000.
Vuonna 2001 Karthikeyan ajoi Formula Nippon -sarjassa, ja oli kymmenen parhaan joukossa. Samana vuonna hänestä tuli ensimmäinen intialainen, joka oli ajanut F1-autoa, kun Jaguar Racing halusi ajattaa autoaan Silverstonella. Samana vuonna Jordan Grand Prix kiinnostui Karthikeyanista ja hän kokeili tallin autoa Silverstonessa ja Mugellossa.
Karthikeyan ajoi vuonna 2002 Telefonica World Seriesiä Team Tata RC Motorsportin tallissa, jonka ansioksi Karthikeyan teki kierrosennätyksen Interlagosissa ei F1-autolla. Hän jatkoi seuraavankin kauden sarjassa, joka oli nimetty uudelleen Superfund World Seriesiksi. Hän sijoittui sarjassa neljänneksi, ja samana vuonna hän testasi Minardin F1-autoa. Hänelle tarjottiin sopimusta jo kaudeksi 2004, mutta hän ei saanut tarpeeksi sponsorirahoja kokoon. Hän jatkoi vielä yhden kauden samassa sarjassa, jonka nimi oli muuttunut World Series by Nissaniksi.
Formula 1

Helmikuussa 2005 Karthikeyan ilmoitti Jordan-tallin kanssa tekemästään sopimuksesta kaudeksi 2005. Hänen tallitoverinaan ajoi portugalilainen Tiago Monteiro. Molemmat maksoivat kuljettajapaikoistaan.
Aloituskilpailussaan Australian GP:ssä 12. ruudusta lähtenyt Karthikeyan sijoittui 15:nneksi. Ensimmäisen keskeytyksensä hän koki Bahrainissa. F1-urallaan saavuttamansa kaikki 5 pistettä hän keräsi Yhdysvaltain GP:stä, johon osallistui vain kuusi autoa. Karthikeyanin paras sijoitus kauden muista kilpailuista oli 11:s, johon hän ylsi Malesiassa ja Belgiassa.
Seuraavaksi kaudeksi Karthikeyan siirtyi Midlandiksi vaihtuneelta Jordanilta Williamsin testikuljettajaksi, sillä kilpakuljettajan paikkaan vaadittu rahasumma osoittautui liian suureksi. Hän toimi Williamsin testaajana myös kaudella 2007.
Karthikeyan teki paluun Formula 1:een kaudella 2011 Hispania-tallissa. Kesäkuun lopulla HRT ilmoitti korvaavansa Karthikeyanin australialaisella Daniel Ricciardolla loppukauden kisoissa lukuun ottamatta syksyllä ajettua Intian osakilpailua. Karthikeyanin paras sijoitus kauden aikana oli 17:s sija. Hän sai jatkosopimuksen kaudelle 2012, jolloin parhaaksi sijoitukseksi jäi Monacon GP:n 15:s sija. Talli vetäytyi kauden 2012 jälkeen, joten Karthikeyanin ura F1:ssä tuli päätökseensä.
A1 Grand Prix

Karthikeyan pääsi ajamaan A1 Grand Prix -sarjassa Intian A1-tallin kuljettajana kaudella 2006–2007. Hän aloitti sarjassa kilpailemisen Uuden-Seelannin kilpailusta, jossa hän ylsi sprinttikisassa kymmenenneksi ja varsinaisessa kilpailussa seitsemänneksi. Joulukuussa 2007 hän voitti Kiinan Zhuhaissa käydyn osakilpailun ja toukokuussa 2008 Ison-Britannian Brands Hatchissa.
2015: Super Formula, (Docomo Team Dandelion Racing)
2014: Super Formula, 13. (5 p.) (Lenovo Team Impul)
2013: Auto GP World Series, 4. (195 p.) (Zele Racing & Super Nova International)
2012: Formula 1, 24. (0 p.) HRT
2011: Formula 1, 26. (0 p.), (Hispania)
2010: Superleague Formula
2007–2008: A1 Grand Prix (A1-talli Intia)
2007: Williamsin testikuljettaja
2006: Williamsin testikuljettaja
2005: Formula 1, 18. (5 p.), (Jordan)
2004: World Series by Nissan, 6. (TATA RC Motorsport)
2003: Superfund Word Series, 4. (Carlin Motorsport)
2002: Telefónica World Series, 9. (TATA RC Motorsport)
2001: Formula Nippon, 14t. (Team Impul)
2000: Britannian Formula 3, 4. (Stewart)
1999: Britannian Formula 3, 6. (Carlin Motorsport)
1998: Britannian Formula 3, 12. (Carlin Motorsport)
1997: Britannian Formula Vauxhall, 8.
1996: Formula Asia, mestari
1995: Formula Asia (4 osakilpailua)
1994: Britannian Formula Ford talvisarja, mestari
1993: Formula Maruti + Formula Vauxhall Junior
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Jordan | AUS 15 | MAL 11 | BHR Kesk. | SMR 12 | ESP 13 | MON Kesk. | EUR 16 | CAN Kesk. | USA 4 | FRA 15 | GBR Kesk. | GER 16 | HUN 12 | TUR 14 | ITA 20 | BEL 11 | BRA 15 | JPN 15 | CHN Kesk. |  | 5 | 18. |
| 2011 | Hispania | AUS DNQ | MAL Kesk. | CHN 23 | TUR 21 | ESP 21 | MON 17 | CAN 17 | EUR 24 | GBR   | GER TD | HUN   | BEL   | ITA   | SIN TD | JPN TD | KOR TD | IND 17 | ABU   | BRA   |  | 0 | 26. |
| 2012 | HRT | AUS DNQ | MAL 22 | CHN 22 | BHR 21 | ESP Kesk. | MON 15 | CAN Kesk. | EUR 18 | GBR 21 | GER 23 | HUN Kesk. | BEL Kesk. | ITA 19 | SIN Kesk. | JPN Kesk. | KOR 20 | IND 21 | ABU Kesk. | USA 22 | BRA 18 | 0 | 24. |
A1 Grand Prix -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | Intia | NEDSPR   | NEDFEA   | CZESPR   | CZEFEA   | BEISPR   | BEIFEA   | MALSPR   | MALFEA   | INDSPR   | INDFEA   | NZLSPR 10 | NZLFEA 7 | AUSSPR   | AUSFEA   | RSASPR 15 | RSAFEA 9 | MEXSPR 11 | MEXFEA 18 | SHASPR 7 | SHAFEA 17 | GBRSPR 7 | GBRFEA 4 | 13 | 16. |
| 2007–2008 | Intia | NEDSPR 10 | NEDFEA Kesk. | CZESPR 21 | CZEFEA 9 | MALSPR 11 | MALFEA 6 | ZHUSPR 7 | ZHUFEA 1 | NZLSPR 10 | NZLFEA Kesk. | AUSSPR 11 | AUSFEA 11 | RSASPR   | RSAFEA   | MEXSPR 13 | MEXFEA 9 | SHASPR 5 | SHAFEA 7 | GBRSPR 5 | GBRFEA 1 |  |  | 61 | 10. |
| 2008–2009 | Intia | NEDSPR   | NEDFEA   | CHNSPR 10 | CHNFEA 10 | MALSPR Kesk. | MALFEA Kesk. | NZLSPR 9 | NZLFEA 7 | RSASPR 6 | RSAFEA 12 | PORSPR 6 | PORFEA 11 | GBRSPR 2 | GBRFEA Kesk. |  |  |  |  |  |  |  |  | 19 | 12. |
Aiheesta muualla

Kuvia tai muita tiedostoja aiheesta Narain Karthikeyan Wikimedia Commonsissa
Virallinen sivusto (Arkistoitu – Internet Archive)
Karthikeyan Yhdysvaltain GP:ssä kaudella 2005.
Ny Illustrerad Tidning

| Ny Illustrerad Tidning |
| --- | --- |
 Lehden etusivu 8.9.1877.
Perustettu:  1865
Lakkautettu:  1900
Kotimaa:  Ruotsi
Ny Illustrerad Tidning oli ruotsalainen vuosina 1865–1900 ilmestynyt viikkolehti, joka keskittyi nimensä mukaisesti runsaasti kuvitettuihin tiede- ja kulttuuriartikkeleihin. Sen pitkäaikaisina päätoimittajana toimivat muun muassa Harald Wieselgren 1866–1879 ja Olof Granberg 1886–1900.
Aiheesta muualla

Kuvia tai muita tiedostoja aiheesta Ny Illustrerad Tidning Wikimedia Commonsissa
Ny Framtid

Ny Framtid (suom. Uusi Tulevaisuus) on ruotsalainen, rekisteröity poliittinen puolue.
Puolue muodostettiin valtiopäivävaaleihin 1994, tarkoituksena vastustaa Ruotsin EU-jäsenyyttä. EU-positiivisen kansanäänestyksen jälkeen, puolue aikoi tehdä työtä saadakseen Ruotsin pois EU:sta. Vaihtoehdoksi EU:lle, oli ajatuksena EU:n tyylinen yhteistyö Norjan ja Suomen kanssa. Puolue kannattaa nordismia, mutta Tanskaa ei usein mainita asiayhteydessä. Ny Framtidin mukaan nämä maat ovat soveltuvaisimpia yhteistyöhön Ruotsin kanssa. Puolue sai 1 171 ääntä valtiopäivävaaleissa 2006. Sune Lyxell on puolueen johtaja.
Aiheesta muualla

Puolueen viralliset sivut (Arkistoitu – Internet Archive) (ruotsiksi)
Nurfitriyana Saiman

| Mitalit | Mitalit | Mitalit |  |
| --- | --- | --- | --- |
|  Nurfitriyana Saiman |  Nurfitriyana Saiman |  Nurfitriyana Saiman |  |
Maa:   Indonesia
Naisten jousiammunta
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | Joukkuekilpailu |  |
Nurfitriyana Saiman-Lantang (s. 7. maaliskuuta 1962 Jakarta) on indonesialainen jousiampuja, joka kuului hopeaa saaneeseen joukkueeseen vuoden 1988 kesäolympialaisissa Soulissa. Hän kilpaili kesäolympialaisissa myös vuosina 1992 Barcelonassa ja 1996 Atlantassa. Joka kerralla hän osallistui sekä yksilö- että joukkuekilpailuun.
Nokia G50

| Nokia G50 |
| --- | --- |
Valmistaja:  HMD Global
Julkaistu:  13. lokakuuta 2021
Seuraaja:  Nokia G60
Käyttöverkot:  2G, 3G, 4G ja 5G
Mitat:  173,8 × 77,7 × 8,9 mm
Paino:  220 g
Näyttö:  IPS LCD, 6,82"
Näytön kuvatarkkuus:  720 × 1 560 px
Suoritin:  Qualcomm Snapdragon 480 5G -kahdeksan­ydinprosessori
Grafiikkapiiri:  Adreno 619
Muisti:  64 tai 128 Gt
Keskusmuisti:  4 tai 6 Gt LPDDR4X
Takakamera:  48 Mpx pääkamera + 5 Mpx ultralaaja­kulmakamera + 2 Mpx syvyyskamera
Etukamera:  8 Mpx
Radio:  FM-radio
Käyttöjärjestelmä:  Android 11
Akku:  5 000 mAh
Liitännät:  USB-C 2.0, kuulokeliitäntä
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin
Infobox OKNimi-testi OK: 
Nokia G50 on HMD Globalin 22. syyskuuta 2021 julkistama ja 13. lokakuuta julkaisema älypuhelin. Se tuli Suomessa myyntiin heti julkistuspäivänä.
Puhelimessa on kahdeksanydinprosessori ja 6,82 tuuman näyttö. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Tallennustila on laajennettavissa enintään 512 gigatavun microSD-kortilla. Puhelimessa on kolme takakameraa. Pääkameran tarkkuus on 48 megapikseliä, ultralaajakulmakameran tarkkuus kahdeksan megapikseliä ja syvyyskameran tarkkuus kaksi megapikseliä. Etukameran tarkkuus on kahdeksan megapikseliä. Akun kapasiteetti on 5 000 milliampeerituntia, ja se tukee 18 watin latausta. Käyttöjärjestelmänä on Android 11.
Aiheesta muualla

Nokia G50 Nokian sivuilla
Niko Kallela

| Niko Kallela> Henkilötiedot |
| --- | --- |
Syntynyt: 2. heinäkuuta 1991 (ikä 33) Tampere, Suomi
Kansalaisuus:   Suomi
Jääkiekkoilija
Lempinimi:  Kalu
Pelipaikka:  laitahyökkääjä
Maila:  oikea
Pituus:  181 cm
Paino:  79 kg
Seura
Seura:  KalPa
Sarja:  C-nuorten SM-sarja
Tehtävä:  apuvalmentaja
Pelaajaura
Pääsarjaura:  2010–2010
Seurat:  KalPa (SML) SaPKo (Mestis) SuKiKa (III-div.)
Niko Kallela (s. 2. heinäkuuta 1991 Tampere) on suomalainen entinen jääkiekkoilija. Hän oli pelipaikaltaan laitahyökkääjä ja laukoi oikealta. Kallela pelasi kaksi SM-liigaottelua Kalevan Pallossa kaudella 2010–2011. Juniorivuosiensa jälkeen hän pelasi kaksi kautta alemmissa sarjoissa. Nykyään Kallela toimii KalPan C-nuorten apuvalmentajana.
Ura

Kallela pelasi varhaisemmat juniorivuotensa Nivala Cowboysissa, Ylivieskan Jääkarhuissa sekä Raahe-Kiekossa. Hän oli kaudella 2006–2007 Raahe-Kiekossa pelatessaan koko C-nuorten I-divisioonan runkosarjan paras maalintekijä ja seitsemänneksi paras pistemies tehoilla 21+10=31. Kallela voitti myös joukkueen sisäisen maalipörssin sekä runkosarjassa että karsintasarjassa, ensimmäisenä mainitussa myös joukkueen sisäisen pistepörssin.
Kauden 2007–2008 Kallela pelasi Oulun Kärppien B-nuorissa ja hän siirtyi sieltä seuraavaksi kaudeksi 2008–2009 Kalevan Palloon. Kallela oli tehoilla 14+15=29 KalPan B-nuorten paras maalintekijä sekä toiseksi paras pistemies. Kaudella 2009–2010 hän oli Petteri Rasin kanssa KalPan A-nuorten toiseksi paras pistemies tehoilla 16+19=35.
Kallela nostettiin kaudeksi 2010–2011 KalPan SM-liigarinkiin. Hän pelasi ensimmäisen liigaottelunsa 25. marraskuuta 2010 vieraissa Pelicansia vastaan. Kallela sai ottelussa jääaikaa 4.46 minuuttia ja hän keräsi kaksi jäähyminuuttia. SM-liigauransa toisessa ottelussa 27. marraskuuta 2010 JYPiä vastaan Kallela merkittiin ykkösketjuun Janne Laakkosen ja Tommi Miettisen viereen, mutta hänen jääaikansa jäi lopulta 5.03:een minuuttiin. Kauden aikana Kallela pelasi kaksi Mestis-ottelua alle 20-vuotiaiden maajoukkueessa.
Kaudella 2011–2012 Kallela toimi KalPan A-nuorten kapteenina ja oli tehoilla 16+26=42 joukkueen kolmanneksi paras pistemies. Kaudeksi 2012–2013 hän siirtyi Mestis-joukkue Savonlinnan Pallokerhoon, jossa tulokaskausi toi 47 runkosarjaottelussa tehot 10+11=21. Kesken kauden 2013–2014, joulukuussa 2013 Kallela jätti joukkueen ja palasi Kuopioon suorittamaan opintonsa loppuun. Vuoden 2014 vaihteessa hän siirtyi pelaamaan III-divisioonajoukkue Suonenjoen Kiekko-Karhujen riveihin. Kallela teki siellä seitsemässä runkosarjaottelussa jopa 5.43 pistekeskiarvolla ottelua kohden tehot 23+15=38 ja oli SuKiKan paras maalintekijä. Hän voitti joukkueen sisäisen piste-, maali- ja syöttöpörssin pudotuspeleissä tehoilla 3+5=8 sekä II-divisioonan karsinnoissa tehoilla 12+13=25, jolloin Kallela voitti koko karsintojen pistepörssin. SuKiKa jäi kuitenkin ilman sarjanousua. Kallela lopetti pelaajauransa kevääseen 2014.
Kaudeksi 2015–2016 Kallela nimettiin KalPan C-nuorten apuvalmentajaksi.
Muuta

Kallelan pikkuveli Toni pelaa Tanskan Metal Ligaenin Herning Blue Foxissa. Veljesten isä Martti Kallela pelasi omalla urallaan SM-sarjaa Oulun Kärpissä ja Rauman Lukossa 1960- ja 70-luvuilla.